છેલ્લા અઢી દાયકાથી પણ વધુ સમયથી પૃથ્વી પરનું સ્વર્ગ જેને કહેવાય છે તેવા જમ્મુ અને કાશ્મીર રાજ્યમાં પાકિસ્તાન પ્રેરિત આતંકવાદે ત્યાંના રહેવાસીઓને પૂરાય નહીં તેવા ઘા આપ્યા છે. અટલ બિહારી વાજપેયીએ પોતાના સમયમાં રાજ્યના લોકોને ‘healing touch’ આપવાની હિમાયત કરી હતી પરંતુ આ healing touch એટલે ખરેખર શું અને એના માટે આગળ શું કરવું તેનો ખ્યાલ ભાગ્યેજ કોઈને હતો. હવે, પ્રધાનમંત્રી ઉજ્જવલા યોજના એટલેકે PMUY દ્વારા જમ્મુ કાશ્મીરના ગરીબીરેખાની નીચે જીવતા પરિવારોને ગેસ સિલિન્ડર પૂરા પાડવામાં આવી રહ્યા છે અને તેનાથી ગરીબ કાશ્મીરી જનતામાં એક નવા સુખનો સંચાર થઇ રહ્યો છે.